Peter DePoe
Peter DePoe (Neah Bay (Washington), 1943) is in Amerikaansk muzikant fan mingd etnysk komôf. Hy hat bekendheid krigen as drummer fan 'e band Redbone.

Berte en komôf
DePoe waard yn 1943 berne yn Neah Bay, yn 'e Amerikaanske steat Washington, it haadplak fan it Makah Yndianereservaat. Hy is fan tige mingd etnysk komôf, mei Dútsk, Frânsk en Yndiaansk bloed. Syn Yndiaanske foarâlden hearden ta de Irokezen, Noardlike Arapaho, Noardlike Sjajinnen, Odjibwe, Silets en Tûtûtny.

Karriêre
Yn 1969 krige DePoe bekendheid doe't er de drummer waard fan 'e Yndiaanske band Redbone. Hy ûntwikkele de styl fan drummen dy't bekendstiet as 'King Kong'. Yn 1972, nei it ferstjerren fan syn heit, ferliet er de band. Hy waard ferfongen troch Arturo Perez en letter troch de Filipynske Meksikaan Butch Rillera. DePoe sette syn muzykkarriêre fuort by lytsere, minder bekende bands, en is oant hjoed de dei ta as drummer aktyf.

Keppelings om utens
  Offisjele webside fan Redbone

Amerikaansk muzikant
Amerikaansk drummer
Amerikaansk muzikant fan Yndiaansk komôf
Amerikaansk persoan fan Dútsk komôf
Amerikaansk persoan fan Frânsk komôf
Persoan fan Arapaho-komôf
Persoan fan Sjajinsk komôf
Persoan fan Irokeesk komôf
Persoan fan Odjibwe-komôf
Persoan fan Silets-komôf
Persoan fan Tûtûtny-komôf
Persoan berne yn 1943